Ullevålsveien skole

Ullevålsveien skole er en byomfattende spesialskole for elever med generelle lærevansker. Skolen ble etablert i 1898 på Bolteløkka, og har i dag adresse Bolteløkka allé 8, øverst på Bislett. Skolen har små elevgrupper og tett voksendekning med 52 elever fordelt på 33 ansatte. Personalet består stort sett av spesialpedagoger og assistenter med erfaring fra spesialpedagogisk arbeid. Skolen driver også utadrettet spesialpedagogisk veiledning mot andre grunnskoler i Oslo.

Historie 
Skolen ble etablert i 1898 av Carl Thorvald Lippestad i hovedhuset på Bolteløkka. I 1913 ble det satt opp et nytt murhus ved siden av hovedhuset, tegnet av arkitekt Balthazar Lange. Skolen hadde da 197 elever. På det meste, på 1930-tallet, hadde skolen over 200 elever. Skolen hadde på den tiden også en avdeling i Sars' gate. Avdelingen ble senere Sarsgaten skole, deretter Tøyenhagen skole, som siden er lagt ned og bygget er del av Lakkegata skole.

Eksterne lenker
 

Barneskoler i Oslo
Ungdomsskoler i Oslo
Spesialskoler i Oslo
Skoler i bydel St. Hanshaugen
Utdanningsinstitusjoner etablert i 1898